**Αποτίμηση και παρακολούθηση**

Το Παρατηρητήριο βασίζει τη διαχρονική καταγραφή, παρακολούθηση και μελέτη των χωρικών επιδράσεων της ΕΓΝΑΤΙΑΣ ΟΔΟΥ σε ένα σύστημα δεικτών, εφαρμόζοντας επιστημονικά τεκμηριωμένες προδιαγραφές, μεθόδους και εργαλεία ανάλυσης που χρησιμοποιούνται στην τρέχουσα Ευρωπαϊκή πρακτική, και σε εναρμόνιση με τις προσπάθειες για την αποτίμηση των επιδράσεων των Διευρωπαϊκών Δικτύων στην ανάπτυξη και συνοχή του Ευρωπαϊκού Χώρου. Οι δείκτες που παρακολουθεί το Παρατηρητήριο ομαδοποιούνται σε τρεις μεγάλες κατηγορίες, τους **Κοινωνικό- Οικονομικούς**, τους **Περιβαλλοντικούς** και τους δείκτες **Αξιολόγησης Οδικής Υποδομής και Λειτουργίας Δικτύου**. Οι δείκτες κάθε κατηγορίας, ταξινομούνται στη συνέχεια ανάλογα με τη σημασία και την προτεραιότητά τους σε τρία επίπεδα ταξινόμησης:

**Β = Βασικό** επίπεδο που περιλαμβάνει τους δείκτες τους οποίους το παρατηρητήριο θα πρέπει να παρακολουθεί συστηματικά και για τον υπολογισμό των οποίων θα πρέπει να διατηρεί υψηλό βαθμό ετοιμότητας και επικαιροποίησης, δεδομένου ότι θεωρούνται κρίσιμοι για τις επιπτώσεις της οδού. Οι δείκτες αυτοί χρησιμοποιούνται στις βασικές εκθέσεις του παρατηρητηρίου. Για κάποιους από τους δείκτες αυτού του επιπέδου κρίνεται σκόπιμη η εκπόνηση και ειδικών μελετών.

**Π =** Επίπεδο **Πλαισίου** που περιλαμβάνει τους δείκτες οι οποίοι αναφέρονται σε γενικότερα φαινόμενα τα οποία αλληλεπιδρούν με τα φαινόμενα που παρακολουθούνται από τους βασικούς δείκτες και που επιτρέπουν την κατανόηση, ερμηνεία και εκτίμηση των τάσεων που διαπιστώνονται. Το παρατηρητήριο αναπτύσσει τεχνογνωσία σχετικά με την αξιοποίηση αυτών των δεικτών.

**Ε = Ειδικό** επίπεδο που περιλαμβάνει τους δείκτες οι οποίοι αφορούν ειδικές κατηγορίες φαινομένων και υπολογίζονται κατά περίπτωση εφόσον προκύψει ειδικό ζήτημα λόγω ανάγκης ή ζήτησης (π.χ. επιπτώσεις σε συγκεκριμένη έκταση ή οικισμό). Για τους δείκτες αυτούς μπορεί να εκπονούνται και ειδικές μελέτες.

Στον Πίνακα 3.6 που ακολουθεί καταγράφεται συνοπτικά το σύνολο των δεικτών.

**Πίνακας 3.6:** Το σύνολο των δεικτών για την παρακολούθηση αναπτυξιακών επιδράσεων (Πηγή: ΠΑΧΩΕ (2007))

|  |  |  |
| --- | --- | --- |
| **α/α** | **Κωδικός** | **Δείκτης** |
| **ΚΟΙΝΩΝΙΚΟ-ΟΙΚΟΝΟΜΙΚΟΙ ΔΕΙΚΤΕΣ** |
| 1 | ΚΟ-Β-1 | Ωφελούμενος πληθυσμός |
| 2 | ΚΟ-Β-2 | Μέγεθος αγοράς |
| 3 | ΚΟ-Β-3 | Έλξη πόλεων |
| 4 | ΚΟ-Β-4 | Επίπεδο Ευημερίας (ΑΕΠ κατά κεφαλή) |
| 5 | ΚΟ-Β-5 | Επίπεδο Ανεργίας |
| 6 | ΚΟ-Π-1 | Προσπελάσιμα Μέσα Μεταφοράς |
| 7 | ΚΟ-Π-2 | Προσπελάσιμες ΒΙΠΕ |
| 8 | ΚΟ-Π-3 | Προσπελάσιμοι Τόποι Τουριστικού Ενδιαφέροντας |
| 9 | ΚΟ-Π-4 | Μεταβολή πληθυσμού ανά Δήμο, Νομό και Περιφέρεια |
| 10 | ΚΟ-Π-5 | Μεταβολή πληθυσμού αστικών κέντρων |
| 11 | ΚΟ-Π-6 | Ιεραρχία αστικών κέντρων |
| 12 | ΚΟ-Π-7 | Πυκνότατα πληθυσμού |
| 13 | ΚΟ-Ε-1 | Τομεακή Σύνθεση ΑΕΠ |
| 14 | ΚΟ-Ε-2 | Ερνατικό Δυναμικό |
| 15 | ΚΟ-Ε-3 | Τομεακή σύνθεση απασχόλησης |
| 16 | ΚΟ-Ε-5 | Εξωτερικό εμπόριο |
| **ΠΕΡΙΒΑΛΛΟΝΤΙΚΟΙ ΔΕΙΚΤΕΣ** |
| 17 | ΠΕ-Β-1 | Πληθυσμός που εκτίθεται σε θόρυβο |
| 18 | ΠΕ-Β-3 | Συνοχή - Αποκοπή οικισμών |
| 19 | ΠΕ-Π-2 | Βαθμός εφαρμονής αποκατάστασης τοπίου |
| 20 | ΠΕ-Π-3 | Βαθμός επικοινωνίας φυσικών οικοσυστημάτων |
| 21 | ΠΕ-Π-4 | Πιέσεις μεταβολής χρήσεων γης |
| 22 | ΠΕ-Π-5 | Εγγύτητα σε προστατευόμενες περιοχές |
| 23 | ΠΕ-Ε-1 | Επιβάρυνση ατμόσφαιρας σε ρύπους |
| 24 | ΠΕ-Ε-2 | Διασταυρώσεις του άξονα με επιφανειακά νερά |
| **ΣΥΓΚΟΙΝΩΝΙΑΚΟΙ ΔΕΙΚΤΕΣ** |
| 25 | ΟΔ-Β-1 | Κυκλοφοριακός φόρτος |
| 26 | ΟΔ-Β-2 | Σύνθεση κυκλοφορίας |
| 27 | ΟΔ-Β-4 | Ταχύτητα διαδρομής στα οδικά τμήματα (links) |
| 28 | ΟΔ-Β-5 | Χρόνος διαδρομής στα οδικά τμήματα |
| 29 | ΟΔ-Β-8 | Χρονοαπόσταση μεταξύ πόλεων και τερματικών σταθμών |
| 30 | ΟΔ-Β-10 | Οδική ασφάλεια |
| 31 |  | Πυκνότητα Οδικού Δικτύου |
| 32 | ΟΔ-Π-2 | Επίπεδο Εξυπηρέτησης |

Συνολικά, πρόκειται για ένα δυναμικό σύστημα 50 δεικτών, το οποίο ενημερώνεται και αναπροσαρμόζεται ανάλογα με επιστημονικές παρατηρήσεις και λειτουργικές ανάγκες, αλλά και τις απαιτήσεις που προκύπτουν για τον αναπτυξιακό προγραμματισμό των περιφερειών στις Ζώνες Επιρροής του άξονα (ΠΑΧΩΕ, 2007).